Dr Urs Graf isch 1512 z Baasel as Soon vom Urs Graf em Eltere uf d Wölt khoo. Er het bi sim Vater s Goldschmiidhandwärk gleert und het z Baasel as Goldschmiid afo schaffe. 1530 het si Stiefvater Thoman Wels sich für iin iigsetzt und vom Root vo dr Stadt Soledurn verlangt, ass er s Vermööge vom Graf sine Eltere wurd uusegee und d Goldschmiidwärkzüüg vom Grossvater Hug Graf, wo z Soledurn Goldschmiid gsi isch.